Búast má við allsnörpum vindhviðum
Fremur þungbúið verður á landinu í dag og hægur vindur. Þó verður bjart austanlands fram eftir degi og eins gæti skýjahulan lyft sér og jafnvel brotnað upp af og til um landið vestanvert. Þó má gera ráð fyrir einhverjum skúrum en margir sleppa alveg.
Víða verður þurrt í fyrramálið en vaxandi suðaustanátt á morgun og búast má við að fari að rigna sunnan- og vestanlands síðdegis, en léttir aftur til á Norðaustur- og Austurlandi. Hiti verður 8 til 16 stig, en allt að 20 stigum þar sem best lætur austanlands í dag.
Á morgun má búast má við allsnörpum vindhviðum við fjöll vestanlands og á norðanverðu Snæfellsnesi og getur það valdið ökutækjum sem taka á sig mikinn vind vandræðum.
Veðurhorfur næstu daga:
Á mánudag:
Suðlæg eða breytileg átt, 3-8 m/s. Skýjað með köflum eða léttskýjað á Norður- og Austurlandi og hiti 12 til 18 stig en skýjað og víða þokusúld eða rigning með köflum sunnan- og vestan til og hiti 9 til 14 stig.
Á þriðjudag:
Hæg suðlæg eða breytileg átt. Allvíða væta á köflum en úrkomulítið vestan til. Kólnar heldur í veðri og hiti 8 til 16 stig, hlýjast suðaustan og austan til.
Á miðvikudag:
Vestlæg átt, 5-10 m/s. Skýjað og allvíða dálítil rigning eða skúrir en úrkomulítið suðaustanlands. Hiti 6 til 15 stig, svalast á Vestfjörðum.
Á fimmtudag:
Útlit fyrir suðlæga átt og allvíða skýjað með köflum en stöku skúrir við norðurströndina. Hiti 6 til 15 stig.
Á föstudag:
Útlit fyrir suðlæga átt og vætu í flestum landshlutum, síst þó norðanlands. Hiti breytist lítið.
Fremur þungbúið verður á landinu í dag og hægur vindur. Þó verður bjart austanlands fram eftir degi og eins gæti skýjahulan lyft sér og jafnvel brotnað upp af og til um landið vestanvert.
Þó má gera ráð fyrir einhverjum skúrum en margir sleppa alveg.
Víða verður þurrt í fyrramálið en vaxandi suðaustanátt á morgun og búast má við að fari að rigna sunnan- og vestanlands síðdegis, en léttir aftur til á Norðaustur- og Austurlandi.
Hiti verður 8 til 16 stig, en allt að 20 stigum þar sem best lætur austanlands í dag.
Á morgun má búast má við allsnörpum vindhviðum við fjöll vestanlands og á norðanverðu Snæfellsnesi.